Synnyinmaata muistellessa
Oi Suomi, mun rakkahin synnyinmaa!
 ikiarmas on muistosi mulle;
 kun tuulonen pohjahan puhaltaa,
 minä tervehet lähetän Sulle.

 On kotini uusi mun etelän
 sulovarjossa, palmujen alla;
 sen mieltynyt oon ikikesähän,
 ikikukkihin viettynyt vallan.

 Myös impeä etelän lemmin mä
 sysikutria, tummakkapintaa;
 vaan kun minun mieleeni muistut Sä,
 suru vienonen painavi rintaa.